
BURSA HUNGARICA Felsőoktatási Önkormányzati Ösztöndíjpályázat

2025
PÁLYÁZATI FELHÍVÁS

„A” TÍPUSÚ PÁLYÁZATI KIÍRÁS

Zalaerdőd Község Önkormányzat a Kulturális és Innovációs Minisztériummal együttműködve, a nemzeti felsőoktatásról szóló 2011. évi CCIV. törvény és a felsőoktatásban résztvevő hallgatók juttatásairól és az általuk fizetendő egyes térítésekről szóló 51/2007.(III.26.) Kormányrendelet alapján ezennel kiírja a 2025. évre a Bursa Hungarica Felsőoktatási Önkormányzati Ösztöndíjpályázatot a felsőoktatási hallgatók számára a 2024/2025. tanév második és a 2025/2026. tanév első félévére vonatkozóan.

Az A-típusú pályázatra pályázóknak nem szükséges a hallgatói jogviszony-igazolást mellékelni, a pályázó a pályázat benyújtásakor a megadott adatok rendelkezésre bocsátásával nyilatkozik a felsőoktatási intézménnyel kialakított hallgatói jogviszonya fennállásáról és annak tartalmáról. 

„B” TÍPUSÚ PÁLYÁZATI KIÍRÁS

Zalaerdőd Község Önkormányzat az Emberi Erőforrások Minisztériumával együttműködve, a nemzeti felsőoktatásról szóló 2011. évi CCIV. törvény és a felsőoktatásban résztvevő hallgatók juttatásairól és az általuk fizetendő egyes térítésekről szóló 51/2007.(III.26.) Kormányrendelet alapján ezennel kiírja a 2025. évre a Bursa Hungarica Felsőoktatási Önkormányzati Ösztöndíjpályázatot a felsőoktatási tanulmányokat kezdeni kívánó fiatalok számára.

Bursa Hungarica pályázatot az Eper-Bursa pályázatkezelési rendszerben kell rögzíteni:

https://bursa.emet.hu/paly/palybelep.aspx

Azok a pályázók, akik a korábbi pályázati évben regisztráltak a rendszerben már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. Amennyiben jelszavukat elfelejtették, az elfelejtett jelszó funkcióval kérhetnek új jelszót. Megváltozott e-mail cím esetén a Pályázatkezelő ügyfélszolgálatát kell megkeresni.

A tartózkodási hely szerinti önkormányzathoz benyújtott pályázat automatikusan kizárásban részesül.

Amennyiben a pályázó még nem elfogadott státuszú pályázói adatmódosító nyilatkozattal rendelkezik, akkor addig nem nyújthat be új pályázatot, ameddig a postai úton beküldött dokumentumot a Pályázatkezelő fel nem dolgozza.
A pályázati űrlapokat a kötelező mellékletekkel együtt, a pályázó által aláírva, egy példányban kell benyújtani a Gógánfai Közös Önkormányzati Hivatal Dabronci Kirendeltségén.

Részletes pályázati kiírás és útmutató a www.goganfaikoh.hu és a www.emet.gov.hu honlapon található.

A pályázat rögzítésének és az önkormányzathoz történő benyújtásának határideje: 
2024. december 4. 
Zalaerdőd, 2024. november 13.

